नाटक दी उत्पत्ति दे बारे च विद्वानें दे दौं मत न। इक मतै अनुसार भारती नाटक दी उप्तत्ति धार्मक कर्म-काण्ड थमां प्रेरत ऐ ते दुए मतै मताबक लौकिक ते समाजिक कम्मे कारवइयें कशा। प्रो.लक्ष्मी नारायण हुंदे मूजब बी पैह्‌लो-पौह्‌लो नाटकें च धार्मक भावना गी गै उजागर कीता जन्दा रेहा। मनुक्खें च इस आप-मुहारे सृश्टिचक्कर गी दिखदे होई कुसै महन शक्ति दी कल्पना ते उसदे परती शरधावनत होने दी भावना प्रधान रेही जिसी बुहासरने आस्तै उसने नाटकें राहें धार्मिक आस्था दे प्रकटीकरण दा स्हारा लैचा ते रंगमंच उप्पर धार्मिक कथानकें गी पेश कीता। यूनान च बी नाटकें दा रम्भ बी निति ते धर्म सरबन्धी गल्लें दे सोआंग रचनें थमां शुरू होआ, जेह्‌दा सरबंध ईसा मसीह दी जीवनी ते उंदे उपदेशें कन्नै होंदा हा। यूनान ते दुए मुल्खें आह्‌ला लेखा भारत टच बी नाटक दा जन्म धार्मीक द्रस्चिकोण आह्‌ली भेट्ठा गै सारत करांदा ऐ। रामलीला ते कृष्णलला इस द्रश्टिकोण दे प्रमुख प्रमाण न।